open-index/open-wikipedia-markdown huggingface dataset:
Treff 3

***Treff 3*** er den tredje platen i Treff-serien, utgitt først på RCA International og senere på Talent Produksjon. Produsent for også denne tredje produksjonen var Arve Sigvaldsen. Blant artistene er Gro Anita Schønn, Stein Ingebrigtsen og Inger Lise Rypdal, som fikk flere av sporene på platen oversatt til norsk, og dermed egne hiter i Norge, blant annet «Soley Soley» og «Brand new key». Både Ola Neegaard, Nordre Sving og Howards opptrådte også på denne Treff-platen, som kom ut våren 1972. Gro Anita Schønn synger på sporet «I'd Like To Teach The World To Sing», og RCA gjør oppmerksom på at «The Words and music of this song has been adapted from the commercial "I'd like to buy the world a Coke"».

## Sporliste
#«Gammaldags musikk»  (Sulsh/Leathwood/Glenmark), sang: Gro Aanita Schønn, Stein Ingebrigtsen, Ola Neegaard
#«Sacramento»  (Stoff/Rubirosa/Capuano), sang: Inger Lise Rypdal & Howards
#«Poppa Joe»  (Chin/Chapman), sang: Nordre Sving
#«The Night They Drove Old Dixie Down»  (Robertson), sang: Gro Anita Schønn
#«Is this the way to Amarillo»  (Sedaka/Greenfield), sang: Stein Ingebrigtsen
#«Mamy Blue»  (Giraud/Kiönig), sang: Inger Lise Rypdal
#«Brand New Key»  (Safka), sang: Inger Lise Rypdal
#«Did You Ever» («Har du noen gang»)  (Braddock/Sidselrud), sang: Gro Anita Schønn & Ola Neegaard
#«Get Me Some Help»  (Vangarde), sang: Nordre Sving
#«Soley Soley»  (Arbex/Kiönig), sang: Inger Lise Rypdal
#«Här ute på landet»  (Clerwall), sang: Stein Ingebrigtsen
#«I'd Like To Teach The World To Sing»  (Bacher/Davis/Cook/Greenaway), sang: Gro Anita Schønn

## Andre medvirkende
*Produsent: Arve Sigvaldsen
*Terje Fjærns Orkester
*Knut P. Knutsens orkester

## Utgivelser
* 1971 LP RCA International INTS1370 (NLPS 2758)

## Eksterne lenker
*
Georgia under Sommer-OL 2004

**Georgia under Sommer-OL 2004**. Trettito sportsutøvere fra Georgia deltok i ti sporter under Sommer-OL 2004 i Athen. Det var tredje gangen Georgia deltok i et sommer-OL. De kom på 32.-plass med to gull- og to sølvmedaljer. Zurab Zviadauri var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Blind Date (1987)

***Blind Date*** er en amerikansk romantisk komedie fra 1987 med Kim Basinger og Bruce Willis i hovedrollene. Regi er ved Blake Edwards.

*Blind Date* ble relativt dårlig mottatt av anmelderne, men ble en moderat publikumssuksess på amerikanske kinoer.

## Handling
Walter (Bruce Willis) er arbeidsnarkoman og legger all sin oppmerksomhet på arbeidet og tilsvarende lite på privatlivet. Han blir invitert til en forretningsmiddag med en viktig kunede og må skaffe seg en date for anledningen. Hans bror presenterer ham for hustruens kusine Nadia, som er nyinnflyttet, pen og singel. Han blir imidlertid advart mot at hun har en tendens til å bli vill og uregjerlig når hun får alkohol. Walter klarer ikke å forhindre at hun drikker og derfor går det slik som han ble advart mot. I tillegg dukker hennes eks-kjæreste opp på restauranten.

## Om filmen
;Filmanmelderne
*Blind Date* ble relativt dårlig mottatt av anmelderen, noe som gjenspeiles av at den bare har fått 23% på Rotten Tomatoes. Den amerikanske filmanmelderen Roger Ebert gav den to og en halv, av fire stjerner. Han skrev blant annet at: «*Is the movie worth seeing? Gee, I dunno. Most of the time I wasn't laughing. But when I was laughing, I was genuinely laughing - there are some absolutely inspired moments. This is the kind of movie that serves as a reminder that comedy is agonizingly difficult when it works, and even more trouble when it doesn't*». 

Dagbladets anmelder gav den terningkast tre.

;Publikum
Filmen ble en moderat publikumssuksess i USA, hvor en innbrakte i overkant av $39 millioner. Den havnet på en 29.-plass over de mest innbringende filmene i USA i 1987.

;Innspilling
Innspilt i Hollywood, våren og sommeren 1986.

Madonna og Sean Penn var opprinnelig tiltenkt å spille hovedrollene, men regissør Edwards ville ha Bruce Willis i den mannlige hovedrollen og Melanie Griffith eller Kim Basinger i den kvinnelige hovedrollen. Willis og Basinger endte opp med å få rollene.

Filmen er i Norge også kjent under tittelen *Parring med forviklinger*.

## Rollebesetning

## Referanser


## Eksterne lenker
*
Maurizio Checcucci

**Maurizio Checcucci** (født 1974 i Firenze) er en italiensk sprinter.

## Karriere
Checcucci kom på syvendeplass på 4 x 100 meter stafett under OL 2000, sammen med lagkameratene Francesco Scuderi, Alessandro Cavallaro og Andrea Colombo. Han vant også bronse på 200 meter under Junior-EM 1993, og under Middelhavslekene 2001 vant han sølvmedalje på 100 meter og gull på stafetten. Han deltok også i EM 2002 og EM 2006 uten å nå finalen.

Da han var 36 år gammel deltok han ved EM i friidrett 2010, og vant sølv på 4 x 100 m sammen med Roberto Donati, Simone Collio og Emanuele Di Gregorio. Tiden ble 38,17, som var ny italiensk rekord. Den gamle rekorden hadde da stått i 27 år, siden VM i friidrett 1983.

## Referanser


## Eksterne lenker
*
Fjorden der hjemme

«**Fjorden der hjemme**» er en vise skrevet av Magnus Brostrup Landstad (sønnesønn av salmedikteren ved samme navn), og skal være originalen til visa om «Barndomshjemmet». Da den kom i trykk ble visa kalt for «Barndomshjemmet». Til tross for at denne originalen finnes, er det mange andre forfattere som har fått registrert «Barndomshjemmet» som sitt verk, dermed hersker det litt tvil om opprinnelsen til denne visa.

## Innspillinger
*Øivind Berne med trio. Utgitt på 78-platen Columbia GN&nbsp;52.
*Magnus Samuelsen, sang med Robert Levins orkester. Innspilt i Oslo i august 1949. Utgitt på 78-platen His Master's Voice A.L.&nbsp;3017.

## Kilder
**[[Viser på vandring]]*, Per Johan Skjærstad, Aschehoug 1978
Baekdudaegan

**Baekdudaegan** er en fjellkjede, som på kartet minner om – og anses som – den symbolske ryggraden til Koreahalvøya. Den starter i nord ved fjellet Paektu-san og fortsetter sørover og inkluderer både fjellkjedene Taebaek og Sobaek og ender i sør ved fjellet Jiri-san.

Fjellkjeden er en viktig del av tradisjonell koreansk tankegang, og et hovedaspekt ved Pungsujirifilosofi og praksis.  

## Eksterne lenker
*  Baekdudaegan eco-tourism page
*  David Mason's page on the Baekdudaegan
*   The Baekdudaegan 2007 Expedition homepage and blog
Georgia under Sommer-OL 2008

**Georgia under Sommer-OL 2008**. Trettifem sportsutøvere fra Georgia deltok i elleve grener under Sommer-OL 2008 i Beijing. Det var fjerde gangen Georgia deltok i et sommer-OL. Landet kom på 27.-plass på den uoffisielle medaljestatistikken med tre gull- og tre bronsemedaljer. Bryteren Ramaz Nozadze var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Høyhastighetslinjen Hannover–Würzburg

**Høyhastighetslinjen Hannover–Würzburg** er en tysk høyhastighets-jernbanestrekning mellom Hannover og Würzburg, den ble bygd i etapper mellom 1973 og 1991. Med 327&nbsp;km er den Tysklands lengste nybygde høyhastighets-strekning.

Om dagen trafikkeres strekningen med fjerntog med opp til 280&nbsp;km/t. Om natten blir den brukt av godstog med opp til 160&nbsp;km/t, disse har forrang mellom 23:00 og 05:30, ved driftskonflikter blir persontrafikken i denne tiden ført over de konvensjonelle strekningene.

Strekningen er en del av EUs transeuropeiske nett.

## Linjekart

 

|}

## Referanser


## Eksterne lenker
*
Barnesletten

«**Barnesletten**» er en skillingsvise som også er kjent under navnet «På sætren under øde fjell» og er hentet fra diktsamlingen «Valdresluren» av Lars Brenden. Brenden var lærer, og var fra en liten husmannsplass i Bagn. Visa ble trykket og sendt ut som skillingstrykk i mange ulike versjoner. Begivenheten som visen beskriver, skal etter sigende ha funnet sted i Bagns vestås på slutten av 1700-tallet.

## Tekst
#Tett ved den tause mørke li men langt fra noen setersti,på Ølnesfjellets øde grå et gammelt gravkors monne stå.
#Et sukk fra fjellets vandrer går når han det gravkors skue fårhan ville gjerne vite mer og stille på innskriften ser.
#Men den ei stort nu sige kan men sagnet mellom mann og manni dalen ennu friskt mon gå og dette sagn forteller så.
#På seteren bak dette fjell der satt en kone sent en kveldog melket kjør mens hennes små fikk sultne uten pleie gå.
#En pike kom i fjøset inn og gråten satt på hennes kinnhun søvnig var og sakte bad: O kjære moder gi meg mat.
#Jeg er sulten kold og trett ta meg og i ditt fang meg setti moders arm hun der på tok men moderen til barnet slo.
#Og moderen svarte henne så: Pakk deg bort ifra meg gåditt gny og gnål jeg tåler ei til helvete reis du din vei
#Nu barnet opp ad fjellet gikk for aftensmat fikk tåredrikkder vandrer over ur og myr blant fjellets mange ville dyr.
#Hun ville hjem til fader gå for hjelp hos ham i nøden fåmen feil av veien hun dog tar og vandret hjem til bedre Far.
#Hun gikk da i den mørke natt av far og mor så rent forlattmed kinnet blekt og tårevått ei noen enset hennes gråt.
#Den lille nattevandrer som ble trett og matt snart segnet omog da det led mot morgenstund det våte øyet fikk en blund.
#Av frost der søvnen snart fordrev det lille legeme rystet bleHun visste ikke hvor hun var men ropte: Er du her min far.
#Hun strakte ut de hender små for moders favn å kunne nåmen traff nok kun den kalde sten der var så hard som mangen en.
#Ei blide ord hun høre får kun stormens hvin til øret når,nu dagen alt tok til å gry men moderen hørte ingen gny.
#Ei gikk hun langt på denne dag thi dertil var hun altfor svakhun foldet sine hender små og mestendels således lå.
#Men øyet hist som allting ser hva nede her på jorden skjerhan sendte sine engler ned tok den forlatte hjem i fred.
#Da solen ned bak fjellet gled randt hennes sol der ei går nedda mørket fjellets rygg omga sto hun i lysets strålehav.
#Nu leker hun ved gledens vell ser ned på Ølnesseterfjellog taler med de andre små som dengang hun der nede lå.
#På pletten der hvor liket lå et gresstrå aldri mer kan såog sletten omkring korset der nu Barnesletten kallet er.
#Du moder som på visen sang gjør armod veien for deg trangså be kun om tålmodighet vær ei mot dine sur og vred.
#Og mange roper: Mor og mat, og du har lite i ditt fatså del med smil ditt simple brød så gjør du maten sukkersøt.
#Hvis sur og vred du sleper frem ditt hus blir onde ånders hjemselv de livsglade kjære små du synes det som trollet gå.
#Har du til dem ei daglig brød for din skyld de da lider nødbedrøv dem da ei ennu mer i Jesu navn jeg deg det ber.

## Kilder
*«Viser på vandring», Per Johan Skjærstad, Aschehoug 1978
Kamerun under Sommer-OL 2004

**Kamerun under Sommer-OL 2004**. Atten sportsutøvere fra Kamerun deltok i fem sporter boksing, friidrett, judo og vektløfting under Sommer-OL 2004 i Athen. Det var ellevte gangen Kamerun deltok i et OL. De kom på delt 54.-plass med en gullmedalje. Vektløfteren Vencelas Dabaya var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Kamerun under Sommer-OL 2008

**Kamerun under Sommer-OL 2008**. Trettifire sportsutøvere fra Kamerun deltok i ni sporter under Sommer-OL 2008 i Beijing. Det var tolvte gangen Kamerun deltok i et OL. De kom på delt 52.-plass med en gullmedalje. Franck Moussima var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Kambodsja under Sommer-OL 2000

**Kambodsja under Sommer-OL 2000**. Fire sportsutøvere, to menn og to kvinner fra Kambodsja deltok i to sporter, friidrett og svømming under Sommer-OL 2000 i Sydney. Det var femte gangen Kambodsja deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Neuruppin

**Neuruppin** er en by og administrasjonsstedet i Landkreis Ostprignitz-Ruppin i delstaten Brandenburg i Tyskland. Fra 1993 da Alt Ruppin og 13 landsbyer ble innlemmet i byen, har Neuruppin om lag  innbyggere. Til minne om dikteren Theodor Fontane som ble født i Neuruppin, kalles byen også *Fontanestadt Neuruppin (Fontanebyen Neuruppin)*.

## Geografi
Neuruppin er en av de største byene i Tyskland med hensyn til areal. Byen ligger 60 kilometer nordvest for Berlin, i Landkreis Ostprignitz-Ruppin. Byen ligger i landskapet Ruppiner Land. I sør renner elven Rhin gjennom byen og inn i Ruppiner See.
### Klima



## Håndverk

Boktrykkerne i Neuruppin var kjent for sine ABC-bøker eller ''Bilderbogen'' som var billige, populære bildetrykk eller illustrerte skillingstrykk som fikk stor utbredelse fra 1850 til inn på 1900-tallet. 

## Født i Neuruppin
* 1791 Karl Friedrich Schinkel, arkitekt
* 1819 Theodor Fontane, forfatter
* 1885 Hermann Hoth, general
* 1930 Eva Strittmatter, forfatter
* 1965 Jens-Peter Herold, mellomdistanseløper
* 1983 Tatjana Hüfner, olympisk mester i aking.

## Bildegalleri

Fil:OPR_Neuruppin_Klinik_03.jpg|Sykehuset
Fil:Rathaus_in_Neuruppin_3.jpg|Rådhuset
Fil:Radensleben Campo Santo 2007.jpg|Gravstedet til familien von Quast


## Referanser


## Eksterne lenker
*
Jerome Brailey

**Jerome Eugene «Bigfoot» Brailey** (født 20. august 1950) er en USA-amerikansk trommeslager, best kjent for deltakelse i gruppene Parliament og Funkadelic. Han blei i 1997 innvotert i Rock and Roll Hall of Fame sammen med femten andre medlemmer av funk-kollektivet Parliament-Funkadelic.  

Brailey spilte tidlig på 1970-tallet i rhythm-and-blues-grupper som *The Unifics*, *The Five Stairsteps* og *The Chambers Brothers*. I 1975 blei han med i funk-kollektivet til George Clinton, og han deltar på mange av dets mest populære plater. Han var med på å skrive slageren *Give Up The Funk (Tear The Roof off The Sucker)* (sammen med Clinton og  Bootsy Collins). 

I 1978 starta Brailey sitt eget band, *Mutiny*, som spilte i noenlunde samme stil. Han har også spilt med artister som Keith Richards, Bill Laswell, James Blood Ulmer, Dave Stewart og Lucky Peterson. 

## Referanser


 


## Eksterne lenker
*
Berden

**Berden** er en landsby og et verdslig sogn i grevskapet Essex, England. Den ligger på landsbygden i distriktet Uttlesford, omtrent 9&nbsp;km nord for Bishop's Stortford i Hertfordshire og 33&nbsp;km nordvest for fylkesbyen i Chelmsford. Berden ligger parlamentvalgkretsen Saffron Walden. Landsbyen har sitt eget sognestyre. I henhold til folketellingen i 2011 har landsbyen og sognet en befolkning på 465 innbyggere.

## Historie

Berden, som en del av herredet Clavering, er nevnt i *[[Domesday Book]]* på slutten av 1000-tallet med ni husholdninger. Navnet Berden har historiens løp blitt stavet på mange måter, blant annet *Berdane*, *Bearden*, *Byerden*, *Bardyne*, *Byrden*.

Den lokale kirken er St Nicholas Church. Den ble bygget i middelalderen i korsform av grus, flintestein og *clunch* med noe få romerske fliser. Klosteret ble grunnlagt en gang rundt 1200 av Rochford-familien som eide land i Berden. Det var også et sykehus og tilknyttet klosteret Waltham Abbey. Ti munker og prioren arbeidet her fram til 1308 da en brann ødela de fleste bygninger. Det ble bygget opp igjen, men nedlagt av kongen i 1536.

Et mirakelspill, skrevet av prost H. K. Hudson, ble oppført årlig den 6. desember med lokale barn med fra 1901 og fram til 1937.

## Referanser


## Eksterne lenker
*
* Landsbyens nettsted
Egil Skjelnes

**Egil Skjelnes** (født 28. april 1952 på Varaldsøy) er en norsk countryartist som spiller pedal steelgitar.

Skjelnes har gitt ut tre album og har i tillegg bidratt på en rekke utgivelser fra andre artister, blant annet Bjøro Håland og Cato Sanden. Med sistnevnte var han også med som en del av Flying Norwegians.

## Diskografi
* *[[Med Steel]]*, sammen med Dag Wolf (1998)
* *[[Steelig musikk]]* (2000)
* *[[Steel on My Mind]]* (2010)

## Eksterne lenker
* Hjemmeside
Familieterapi

**Familieterapi** er en gren av psykologi og klinisk sosialt arbeid og en form for behandling, der en terapeut arbeider med en familie i stedet for å arbeide med enkeltindivider, eller ikke-beslektede grupper. Formålet er gjerne å få familien som sosial enhet til å fungere på endrede premisser enn slik den fungerte (eller ikke fungerte) før.

Familieterapi har tradisjonelt vært inndelt i tre tilnærminger; strategisk, strukturelt og systemisk tenkning.

Bearbeiding av familierelasjoner og parveiledning/foreldrerådgivning er kjent fra flere kulturer og tidsaldere. Mange ritualer bygger opp om pardannelser, slik som ekteskapsinnstiftelse. I vestlig kultur er det vanlig å regne at familieterapi oppsto sammen med sosialt arbeide og andre bevegelser fra 1890/1900årene.

Familieterapeuter kan ha forskjellig fagbakgrunn og legge forskjellige modeller til grunn for sin spesielle arbeidsmåte. Felles er en tanke om hva en optimalt fungerende familie kan være, og metoder og teknikker velges ut fra hva den enkelte terapeut kan få til å fungere i forhold til egne evner og ferdigheter i forhold til familien som enhet.

Tanker om at familieforhold hadde betydning for barns utvikling var ikke uvanlige blant psykologer og psykiatere allerede før år 1900. Tanken om å samle familien og arbeide direkte med den kom imidlertid noe senere, da i form av ekteskapsveiledning og foreldrerådgivning. Terapiformen kan først sies å ha tatt fart i tiden etter den andre verdenskrigen.

Flere terapiformer, modeller og teknikker ble utviklet på vestkysten av USA i 1970-80-årene. Disse bygget tildels på en erfaring om at det ikke alltid var nok å få klienter/pasienter til å fungere bedre – det måtte skje i familiekretsen hvis en skulle unngå tilbakefall. Enkelte terapeuter gikk så langt som til å hevde at når ett medlem i en familie ikke fungerte sosialt, så var det fordi medlemmet var bærer av familiens samlede dysfunksjon, og dermed bidro til at de øvrige kunne fungere. Å rette opp en slik dynamikk slik at alle kunne fungere bedre ble dermed målsetting. Arbeidsmåten kunne varieres etter hva en regnet med ville fungere best i forhold til familien og dens sosiale bakgrunn.

Et eksempel fra klassisk litteratur er Jeppe på Bjerget og hans fru Nille, der Jeppe er den identifiserbare problembæreren: «Alle vet at Jeppe drikker – -». Mor Nille er hans edruelige motpol, mens Jakop Skomaker bidrar på sin måte til å vedlikeholde problemet. (« – men ingen vet hvorfor Jeppe drikker»).
En familieterapeut ville søke å påvirke dynamikken i forholdet mellom Jeppe og Nille, som synes å vedlikeholde den eksisterende situasjonen, slik at hans behov for å drikke ble redusert, helst uten å gjøre mor Nille til neste problemprodusent.

## I Norge
Modum Bads nervesanatorium var blant de tidligste i etterkrigstiden til å ta opp familieterapi som eget tilbud, ved å lage en egen avdeling. Denne kunne ta inn familier til opphold, slik at terapien kunne foregå skjermet fra dagliglivets stressfaktorer.

## Referanser
Colombia under Sommer-OL 2004

**Colombia under Sommer-OL 2004**. Femtitre sportsutøvere, trettito menn og tjueen kvinner fra Colombia deltok i femten sporter under Sommer-OL 2004 i Athen. De kom på delt 68.-plass med to bronsemedaljer. Vektløfteren Carmenza Delgado var landets flaggbærer under åpningsseremonien.

## Medaljer

## Medaljevinnerne

## Kilder
* Colombia under Sommer-OL 2004: Resultater og profilside  på sports-reference.com
Colombia under Sommer-OL 2008

**Colombia under Sommer-OL 2008**. 67 sportsutøvere fra Colombia deltok i 16 grener under Sommer-OL 2008 i Beijing. De kom på delt 64.-plass med en sølv- og en bronsemedalje. Syklisten Maria-Luisa Calle var landets flaggbærer under åpningsseremonien.

## Medaljer

## Medaljevinnerne

## Kilder
* Colombia under Sommer-OL 2008: Resultater og profilside  på sports-reference.com
Finn Dag Jagge

**Finn Dag Jagge** (født 4. mai 1936, død 19. januar 1999) var en norsk tennisspiller.

Han fikk i  alt 42 NM-titler fordelt på ti i single, 23 i double og ni i mixed double. Han mottok kongepokalen tre ganger i 1957, 1964 og 1965. Jagge var aktiv for Oslo Tennisklub i perioden 1955 til 1973. 

Han var sønn av Finn T. Jagge. Selv ble Finn Dag Jagge gift med alpinisten og tennisspilleren Liv Jagge-Christiansen og far til Nina Jagge Lindstøl og alpinist Finn Christian Jagge.

## NM-gull

## Referanser


## Eksterne lenker
* 
*
Oslo Tennisklub

**Oslo Tennisklub** (også *Oslo Tennisklubb*) er en norsk tennisklubb stiftet 31. oktober 1900 som *Kristiania Lawn-Tennis Klub*. Klubben tok i 1909 initiativ til dannelsen av Norges Tennisforbund. Klubbens tennisanlegg og klubbhus ligger på Madserud, på sørsiden av Frognerparken.

## Kjente medlemmer
Klubbens medlemmer har tatt en rekke norske mesterskap og kongepokaler. 
* Molla Bjurstedt
* Ada Werring
* Amy Jönsson Raaholt
* Frithjof Prydz
* Finn Dag Jagge
* Liv Jagge-Christiansen 
* Ellen Grindvold
* Laila Schou Nilsen

## Eksterne lenker
*
*Oslo Tennisklubs historie
Serbia under Sommer-OL 2008

**Serbia under Sommer-OL 2008**. Nittito sportsutøvere fra Serbia deltok i elleve sporter under Sommer-OL 2008 i Beijing. De var andre gangen som Serbia deltok i et sommer-OL, første gangen var 1912 i Stockholm. De kom på delt 61.-plass med en sølv- og to bronsemedaljer. Skytteren Jasna Šekarić var landets flaggbærer under åpningsseremonien. 

## Medaljer

## Medaljevinnerne
Amy Jönsson Raaholt

**Amy Elisabeth Jönsson Raaholt** (født 8. juni 1967 i Göteborg) er en norsk tidligere tennisspiller. Hun tok i alt 19 NM-tiltler fordelt på elleve i single, to i double og seks i mixed double i årene 1984–2002. Ti ganger ble hun tildelt kongepokalen, i årene 1986–91, 1993–95 og 2002. Som aktiv var hun kjent som Amy Jönsson, og spilte for en rekke klubber: Asker Tennisklubb, Lier Tennisklubb, Holmenkollen Tennisklubb, Oslo Tennisklub, Drammen Tennisklubb og Grefsen Tennisklubb.

## Referanser


## Eksterne lenker
* 
* Amy Jönsson Raaholt Store norske leksikon
Pilegrimskirken i Wies

**Pilegrimskirken i Wies** (tysk: Wieskirche eller Wallfahrtskirche zum Gegeißelten Heiland auf der Wies) er en oval rokokkokirke på stedet Wies, i kommunen Steingaden i Landkreis Weilheim-Schongau, Bayern, Tyskland. Kirken er tegnet av Dominikus Zimmermann mot slutten av 1740-årene. Fra 1983 er den på UNESCOs liste over verdensarven.

## Eksterne lenker
*
Kapichirademningen

**Kapichirademningen** er en demning med et vannkraftverk i Malawi. Installert total produksjonseffekt er 128 MW, fordelt på fire Francisturbiner á 32 MW hver.

Operatør er et statlig selskap. Kraftverket stod ferdig i 2000.

## Se også
*Liste over verdens største vannkraftverk

## Referanser


## Eksterne lenker
* IndustCards – Conventional hydroelectric power plants in Africa.
Naghludemningen

**Naghludemningen** er det største vannkraftverket i Afghanistan, og er lokalisert i nærheten av Kabul. Anlegget stod ferdig i 1967, og yter 100 MW fordelt på 4 x 25 MW turbiner. Teknologien er russisk. Kraftverket og demningen befinner seg (2009) under oppgradering ved hjelp av internasjonal kapital.

## Se også
*Liste over verdens største vannkraftverk

## Eksterne lenker
* IndustCards – Conventional hydroelectric power plants in Afghanistan.
Mahipardemningen

**Mahipardemningen** er det tredje største vannkraftverket i Afghanistan, og er lokalisert på elva Kabul bare 40 km nedstrøms fra hovedstaden Kabul. Anlegget stod ferdig i 1967, og yter 66 MW fordelt på 3 x 22 MW turbiner. Teknologien er tysk. Kraftverket og demningen ble oppgradert fra 2003.

Demningen er en 20 m høy gravitasjonsdam i betong.

## Se også
* Liste over verdens største vannkraftverk

## Eksterne lenker
*  IndustCards – Conventional hydroelectric power plants in Afghanistan.
Jorunn Økland

**Jorunn Økland** (født 1964) er en norsk teolog. Hun er professor ved Universitetet i Oslo siden 2007 (i humanistisk kjønnsforskning ved Senter for tverrfaglig kjønnsforskning, og i teologi ved Teologisk fakultet). Hun var senterleder ved Senter for tverrfaglig kjønnsforskning i perioden 2010–2013, og bestyrer ved Det norske institutt i Athen  2016–2021. Hennes forskningsområder er Paulusbrevene, antikkens materialkultur, kjønn i hellige tekster, (bibel-)oversettelse, kulturell/sekulær bibelbruk, og feministisk religionskritikk.

## Karriere
Økland er cand.theol. fra 1991, og dr. theol. fra 2001. Hun har i tillegg en grad i klassisk gresk, og var i 3 år rundt 1990 vitenskapelig assistent på Filosofisk institutt, Universitetet i Oslo. I perioden 2000–2009 var hun førsteamanuensis, senere professor i bibelvitenskap ved University of Sheffield, institutt for bibelvitenskap. 

Hun har ledet flere forskningsprosjekter, forskernettverk og grupper. Hun ledet *Canonicity, Gender and Critique: The Hermeneutics of Feminism and Canon Transformations* (2008–2012), startet opp *Journal of the Bible and Its Reception* og var tidsskriftets første hovedredaktør (utgitt av de Gruyter fra 2014). Hun har ledet  prosjekter innenfor rammen av EEA grants og Språkrådet, som omhandler språk, kjønn, oversettelse og litteratur.

Økland har hatt flere internasjonale tillitsverv, blant annet som president i European Association of Biblical Studies fra 2009 til 2013. I 2016 ble hun medlem av Council (styret) i Society of Biblical Literature. Hun har vært forsker ved Senter for grunnforskning (CAS) ved Det Norske Videnskaps-Akademi i to runder, og er også medlem av Det Norske Videnskaps-Akademi.

## Bibliografi

* 2004: *Women in their Place: Paul and the Corinthian Discourse of Gender and Sanctuary Space*. London: Continuum
* 2008: *Marxist Feminist Criticism of the Bible*. Sheffield Phoenix Press – sammen med Roland Boer
* 2009: *Metamorphoses: Resurrection, Body and Transformative Practices in Early Christianities*. Berlin: Walter de Gruyter – sammen med Turid Karlsen Seim
* 2009: *The Way the World Ends? The Apocalypse in Culture and Ideology*. Sheffield Phoenix Press – sammen med William John Lyons
* 2010: Redigert og skrevet innledning til *[[Paulus’ brev]]* i serien Verdens Hellige Skrifter
* 2016: *Constructions of Space III: Biblical Spatiality and the Sacred.* London: Bloomsbury – sammen med Karen Wenell og Cornelis de Vos
* 2019: *From Akershus to Acropolis: Norwegian Travelers to Greece*'.**' Athen: The Norwegian Institute at Athens – sammen med Christine Amadou

## Referanser


## Eksterne lenker
* Om Økland På Universitetet i Oslo nettsider
Awash vannkraftverk

**Awash vannkraftverk** er en serie av tre vannkraftverk med to tilhørende demninger i elven Awash i Etiopia. Anleggene er:

* Awash I med den 47 m høye og 458 m lange Kokademningen, utbygd 1957&ndash;60. Anlegget ligger om lag 75&nbsp;km fra Addis Abeba og demmer opp et reservoar på ca 180&nbsp;km². Innsjø og demning er truet av sterk sedimentering.
* Awash II med Awashdemningen, utbygd 1966&ndash;71. Utbygd 2 x 16 MW.
* Awash III nedenfor Awashdemningen, utbygd 1966-71. Utbygd 2 x 16 MW.

## Se også
*Liste over verdens største vannkraftverk

## Eksterne lenker
* IndustCards – Conventional hydroelectric power plants in Africa.
Corey Beaulieu

**Corey Beaulieu** (født 22. november 1983 i Brunswick, Maine) er den ene av to gitarister i bandet Trivium.

## Eksterne lenker
* 
*
Ada Werring

**Ada Werring** (født 3. november 1898 i Kristiania, død 13. januar 1985) var en norsk tennisspiller. Hun tok i alt 37 NM-titler, fordelt på 16 i single, 15 i double og seks i mixed double i årene 1928 til 1951.  

Hun var datter av brigadelege Thomas Steenberg (1867–) fra Horten og Fanny Steenberg (1871–1937) fra Hamar.
Werring begynte med tennis som tolvåring, og representerte Oslo Tennisklub. Hun begynte for alvor etter å ha giftet seg som 19-åring, og var en av de fem A'er på slutten av 1920-tallet. De andre var Agnes Petersen, Asta Voss, Agga Selmer-Anderssen og Annie Bergh.

I og med sine internasjonale seiere i svenske Båstad (*de facto* nordisk mesterskap) på midten av 1930-tallet var hun også regnet som nordens likeste. Hun ble i 1935 med i den første norske trupp til Wimbledon (tennis). Fire år efter fikk hun Norges Tennisforbund sitt gullmerke, og i 1940 ble hun æresmedlem i Oslo Tennisklub. Flere av hennes siste mesterskap fikk hun rundt 1950 i par med Laila Schou Nilsen (1919–98) som i 1939 hadde slått Ada og tatt over tronen.

Ada var gift med Eivind Werring (1884–46) av Werring (slekt). Etter mannens død i 1946 fortsatte hun firmaet (papireksport) til omkring 1960, før hun jobbet i Statsarkivet til 1972.
Senere spilte hun mye bridge på Madserud. Hun var bosatt i Munkedamsveien 82 fra 1920, murgården ble revet året efter hennes død i 1985.
## Mesterskaper
* Single: 16 seiere i senior-NM
** Norgesmestere tennis innendørs (single damer) (1927–). Seier i 1931, 1932, 1934, 1935, 1937, 1938, 1939
** Norgesmestere i tennis utendørs - single damer (1910-). Seier 1928, 1929, 1930, 1931, 1933, 1934, 1936, 1937, 1938
* Double damer: 15 seiere
** Norgesmestere i tennis innendørs - double damer. Seier i 1951 med Laila Schou Nilsen.
** Norgesmestere i tennis utendørs - double damer. Seier i 1928 og 1929 med Agga Selmer-Anderssen, 1937, 1938, 1939, 1940, 1946, 1947, 1948, 1949 med Laila Schou Nilsen 
* Mixed double:  6 seiere
** Norgesmestere i tennis innendørs - mixed double
** Norgesmestere i tennis utendørs - mixed double. Seier i 1929 med Torleif Torkildsen, 1936 med Fritz W.K. Jenssen

## Referanser
Kraftledningen i Hardanger

**Kraftledningen i Hardanger** er en 92,3 kilometer lang 420 kilovolts kraftlinje i luftspenn i området nord for Hardangerfjorden fra Sima kraftverk i Eidfjord til Samnanger transformatorstasjon i Samnanger. Kraftlinjen ble ferdig utbygd i september 2013, spenningen ble satt på i desember 2013, og kraftlinjen ble offisielt åpnet 28. januar 2014.

## Bakgrunn og planer
Statnett søkte om konsesjon for å bygge kraftlinjen i 2008, og Norges vassdrags- og energidirektorat (NVE) innvilget søknaden. Bakgrunnen for søknaden var å sikre kraftoverføringen til området nord for Hardangerfjorden. Kraftlinjen skal etter planen legges gjennom Hardanger, og ha master på mellom 25 og 45 meter. På grunn av størrelsen på mastene har de blitt omtalt som «monstermaster». Rundt kraftlinjen er det en kraftgate på 40 meter. Ledningen var opprinnelig planlagt driftsklar innen utgangen av 2012 og kostnadene forventes å bli omtrent 900 millioner kroner. Det settes samtidig av 100 millioner kroner som skal forvaltes av Hordaland fylkeskommune for å motvirke eventuelle negative virkninger for reiselivet i Hardanger.

## Alternativer
Statnett argumenterte mot å legge kraftlinjen via en sjøkabel. Anleggskostnadene ville bli for store, og reparasjoner ville bli for tidkrevende og kostbare. Ifølge deres beregninger ville en kombinert sjø- og landkabelløsning øke prisen fra 500 millioner kroner til mellom 1,9 og 2,9 milliarder kroner. 

Nedgravd kabel ville også bli dyrt, og ville utgjøre et større inngrep enn luftledning.

## Protester
Lokalpolitikere og privatpersoner i Hardanger og miljøorganisasjoner protesterte mot planene. De ønsket kraftoverføringen lagt i sjøkabel. Johan Fredrik Odfjell og Trond Mohn finansierte en TV-film og utredninger utført for Den Norske Turistforening (DNT). Protestene fikk omfattende politisk støtte. NVEs vedtak ble klaget inn til Olje- og energidepartementet, som vurderte klagene, men endte 1. juli 2010 med å opprettholde vedtaket og innvilge konsesjonen. 30. juli 2010 krevde opposisjonen en stortingsdebatt om kraftlinjen. 10. august 2010 åpnet regjeringen for en ny utredning av sjøkabelalternativet. Jens Stoltenberg inviterte samtidig 15 ordførere til Oslo for å diskutere saken. Arbeidet i de delene som måte bygges ut uavhengig av hvilket alternativ som ville bli valgt ble også startet 10. august. 

## Referanser




## Eksterne lenker
* Statnetts prosjektsider
Maria Berg Reinertsen

**Maria Berg Reinertsen** (født 22. februar 1980 i Trondheim) er en norsk journalist, samfunnsøkonom og forfatter.

Reinertsen er utdannet samfunnsøkonom fra Universitetet i Oslo i 2004. Hun er journalist i Morgenbladet, hvor hun «skriver om økonomiske temaer for folk som ikke nødvendigvis er interessert i økonomi». 

I 2010 ga hun ut boken «Ligningen for lykke. Tallene, tankene og tilfeldighetene bak den rådende økonomiske fornuft» hvor hun diskuterte økonomiske grunnspørsmål som for eksempel hvordan handlingsregelen ble til, eller gyldigheten av lykkeforskning. I 2013 utkom en biografi om Henriette Schønberg Erken, med undertittelen «en norgeshistorie sett fra kjøkkenbenken». For boka fikk hun i 2014 Bokhandelens fagbokpris. 

I 2018 ble hun tildelt NTNUs litteraturpris for sakprosaboka *Reisen til Bretton Woods* om moderne økonomisk historie.

I november 2018 ble hun tildelt Språkrådets språkpris. 

Hun er gift og har to barn med journalisten Thomas Reinertsen Berg.

## Bibliografi

*  *Ligningen for lykke* ISBN 978-82-02-30661-8
*  *Henriette Schønberg Erken : en norgeshistorie sett fra kjøkkenbenken* ISBN 9788202366094
*  *Reisen til Bretton Woods* ISBN 9788202502874
*  *John Maynard Keynes : De politiske konsekvensene* ISBN 9788202681104

## Referanser


## Eksterne lenker
* Avisen ''Klassekampen'' med artikkel om Maria Reinertsen
* Maria Reinertsen intervjuet av Flamme Forlag.
* ''Ligningen for lykke'' anmeldt i NRK.
* ''Ligningen for lykke'' anmeldt i Prosa.
* Foredrag på Cappelen-Damm seminar video 27 minutter
Ellen Grindvold

**Ellen Louise Grindvold** (født 30. juli 1946) er en norsk tidligere tennisspiller og basketballspiller. Hun ble Skandinavisk mester i single i 1975, og tok ytterligere tre nordiske mesterskap for lag. Grindvold vant 72 NM-titler i årene 1964 til 1986, fordelt på 27 i single (27), 23 i double og 22 i mixed double. Hun mottok 13 kongepokaler og er mestvinnende blant norske tennisspillere. Grindvold representerte Oslo Tennisklub og den danske klubben Lyngby Tennisklubb. Hun spilte også basketball for Ullern Basketballklubb og har 15 landskamper for Norge. 

## Referanser


## Eksterne lenker
* Artikkel på Store norske leksikon
The Christmas Song

**The Christmas Song**, eller ofte kalt «Chestnuts roasting on an open fire» eller «Merry Christmas to you» er en amerikansk julesang skrevet 1944 av sangeren Mel Tormé og Robert «Bob» Wells. Ifølge Tormé selv ble sangen til en brennhet sommer, i et forsøk på å «svale seg selv ved å tenke svale tanker». Ifølge BMI er den en av verdens mest fremførte sanger.

Nat King Cole spilte inn sangen med sin trio i 1946. På Coles befaling, og mot plateselskapets ønske, gjorde han en nyinnspilling samme år, men denne gangen med en liten strykeseksjon. Denne siste versjonen fikk en enorm fremgang på pop- og R&B hitlistene. Cole spilte igjen inn sangen i 1953 med samme arrangement, men med fullt orkester dirigert av Nelson Riddle og senere i 1961 i en stereoinnspilling under ledelse av Ralph Carmichael. Denne siste spilles fremdeles ofte på radio under julehøytidene. Coles originalinnspilling fra 1946 ble valgt inn i «The Grammy Hall of Fame» 1974.

Mel Tormé gjorde egne innspillinger av sangen i 1954 samt igjen 1965 og 1992.

Ann-Margret spilte inn sangen og ga den ut på albumet *[[Ann-Margret's Christmas Carol Collection]]* i 2004.

## Referanser
Christmas Song (andre betydninger)

**Christmas song** har flere betydninger
*The Christmas Song, julesang av Mel Tormè og Robert Wells
*Christmas Songs (Diana Krall), album av jazzpianisten Diana Krall
*Christmas Songs, album av gruppen Scandinavia
Kougademningen

** Kougademningen** (engelsk: *Kouga Dam*, tidligere *Paul Sauer Dam*) er en demning i elva Kouga River, som gir vannforsyning til storbyen Port Elizabeth i Sør-Afrika. Den ble fullført i 1969 og Kougareservoaret rommer 128,7 mill m³ vannmasser

Demningen er 81 m høy og 317 m lang. Det er en betong buedam.

Det er installert et vannkraftverk med beskjedne 3,6 MW ytelse i demningen.
Velo-cardio-facialt syndrom

**Velo-cardio-facialt syndrom** er en tilstand som skyldes en forandring i kromosompar 22. En del av kromosomet er tapt – det kan påvises en delesjon i den lange armen av kromosom 22. 90 % av tilfellene skyldes nyoppståtte endringer i arvematerialet (mutasjon), noe som innebærer at det normalt ikke er noen familiær sammenheng.

## Diagnosen og navnet
Diagnosen stilles ut fra klinisk mistanke og kan bekreftes ved en kromosomundersøkelse (som foretas ved blodprøve). Det antas at syndromet rammer ca. én av 3 000-4 000 individer. I 2006 var det 80-90 kjente tilfeller i Norge. Syndromet er også kjent som *DiGeorges syndrom*, *kromosom 22q11 syndrom*, *kromosom 22q11 delesjonssyndrom*, *Takaos syndrom* og *CATCH 22* (i Sverige). I Norge kalles imidlertid alle disse nå (dvs. fra 2010) for *velo-cardio-facialt syndrom*. Syndromet ble oppdaget på ulikt hold – av den amerikanske barnelegen Angelo DiGeorge i 1965, av japanske barnehjerteleger i 1976 og av den amerikanske logopeden Robert Shprintzen i 1978. Dette er en av grunnene til at syndromet har fått flere navn, men på 1990-tallet fant man ut at de ulike symptomene berodde på en og samme kromosomavvikelse.

## Symptomer
Syndromet er karakterisert ved ulike misdannelser i hjerte og nyrer, hypoparatyreoidisme (lavt kalsium), psykiatriske lidelser, lærevansker (spesielt nonverbale vansker), talebesvær med nasalt preg og nedsatt hørsel. Ofte tilkommer nedsatt muskelspenst/muskelstyrke og problemer med tannhelse. Lett mental retardasjon er vanlig, ofte emosjonelle vansker, problemer med egenledelse og nonverbal kommunikasjon. Det er påvist økt frekvens av schizofreni og bipolar lidelse blant personer med velo-cardio-facialt syndrom. Men det er store individuelle variasjoner mellom personer med syndromet.

Personer med diagnosen er ofte kjennetegnet ved liten ansiktsmimikk, at ansiktet er langt, med liten munn og nedadvendte munnviker, kort nese og små, lavtsittende ører. Umiddelbart skiller ikke personen seg nødvendigvis ut, men sett sammen med andre med velo-cardio-facialt syndrom blir helheten i trekkene mer tydelig. Når noen som ikke har VCFS selv og leser om diagnosen på nett. Når noen leser om diagnosen på nett så er det derfor lurt å tenke på at flere som har VCFS har i stor grad variable symptomer. Symptomene gjelder ikke for alle. 

## Eksterne lenker
https://frambu.no/diagnose/22q11-2-delesjonssyndrom/
Vaaldemningen

**Vaaldemningen** er en stor demning på elva Vaal i det østre Sør-Afrika 56 km sør for millionbyen Johannesburg, på grensen mellom delstatene Gauteng og Free State. Hensikten er flomvern og vanntilførsel. Damanlegget ble påbegynt under Depresjonen og stod ferdig i 1938. Dette er hovedmagasinet i Vaal-elva, men Bloemhofdemningen lengre nede er også svært viktig for vannforsyningen.

Anlegget kan få overført vann fra Sterkfontein-demningen via rørkanaler, og på den måten avta vannmasser fra Drakensberg vannkraftverk og øke vannføringen i Vaal. Vaal-demningen opplevde sterke flommer både i 1996 og 2010.

Demningen er en 60 meter høy gravitasjonsdam i betong, og demmer opp landets nest største reservoar på 320 km². Normalt volum av de oppdemmede vannmassene er 2.536 mill m³, dvs 2,54 km³, som er tredje størst i landet. Det kan for kortere tidsrom lagres ytterligere 663 mill m³ ved ekstreme behov, slik at totalvolumet kan nå opp i 3,2 km³.

## Eksterne lenker
* VAAL DAM – Department of Water Affairs and Forestry (Sør-Afrika).
Celestún

**Celestún** er en landsby og en kommune i den meksikanske delstaten Yucatán. Den ligger ved Mexicogolfen nordvest på Yucatánhalvøya, rett nord for grensen til delstaten Campeche. Kommunen hadde 6&nbsp;243 innbyggere i 2005. Landsbyen ble grunnlagt i 1718. Den har tradisjonelt vært en fiskerlandsby, men de siste åra har også turismen økt, takka være et variert fugleliv og lange sandstrender. Det produseres også salt i Celestún.

Rundt landsbyen ligger Celestún biosfærereservat, et våtmarksområde med et aeral på rundt 600 km² som er kjent som vinterdestinisjonen til et stort antall flamingoer og andre trekkfugler. Det er populært blant turister å ta båtturer på Ría Celestún, som går gjennom reservatet.

Ordet Celestún kommer fra yukatansk maya og betyr «Steinskremsel» (av *celes* «frykt, skremsel» og *tun* «stein»).

## Eksterne lenker
*
CF Atlante

**Club de Fútbol Atlante** er en meksikansk fotballklubb som holder til i Cancún. Den spiller i den meksikanske eliteserien. Klubbens hjemmebane er Estadio Andrés Quintana Roo. Draktene er røde og blå.

CF Atlante ble grunnlagt i 1916, og holdt til på Estadio Azteca i Mexico by fram til 2007, da styret beslutta å flytte klubben til Cancún, etter elendige tilskuertall. Første sesong i sin nye hjemby tok Atlante sitt femte seriemesterskap.

Atlante vant CONCACAFs mestercup i 1983 og CONCACAFs mesterliga i 2008/09, og kom på fjerdeplass i VM for klubblag 2009.

## Eksterne lenker
*
Oqaasileriffik

**Oqaasileriffik** (grønlandsk for *Språksekretariatet*) er en enhet underlagt Departementet for kultur, utdanning, forskning og kirke på Grønland. Den har som hovedoppgave å normere det grønlandske språket, samt å forske på grønlandsk og andre inuittiske språk. Oqaasileriffik er medlem av Nordisk språkråd.

## Eksterne lenker
*
Ali Boulala

**Ali Boulala** (født 28. januar 1979 i Stockholm) er en svensk rullebrettkjører.

Han har en mor fra Finland og far fra Algerie, og vokste opp i Stockholm. Han fikk sitt gjennombrudd i filmen *Flip Sorry*, har deltatt i flere rullebrettfilmer, og vært på forsiden av tidsskriftet Transworld Skateboarding. Han har også designet sko som har solgt over 100&nbsp;000 eksemplarer.

7. mars 2007 var han involvert i en motorsykkelulykke i Melbourne, Australia hvor kameraten Shane Cross døde. Selv fikk han kraftige hodeskader. Begge var alkoholpåvirket og ingen hadde hjelm. På grunn av ulykken ble han dømt til fire års fengsel i 2008. Han ble satt fri 12. mars 2010, etter to års soning. Han har etter ulykken prøvd å komme tilbake til rullebrettkjøringen, men har sålangt ikke lykkes.

## Referanser


http://www.huckmagazine.com/features/ali-boulala/
Balldrakten

«**Balldrakten**» er tittelen på en skillingsvise. Den kan minne litt om en annen vise, «Anna på søndagskolen». Den stammer trolig fra midten av 1800-tallet, og teksten har opp igjennom årene vært mye brukt i søndagsskolen. Noen kilder utelukker ikke at sangen opprinnelig kommer fra England.

## Teksten
#Ei jordisk glans kan give ro og fred, ei gull kan give ro og salighetså hvisker du ennu med slunket røst, en pike som savner himmelens trøst.
#Av angerens kval hun en gang bittert led og tenkte og ved korset falle ned,men hennes mor og far de ikke vil at dette barn skal høre Jesus til.
#En fest de stelte til med lek og dans, for deres sjel ei større glede fanns,og for å døve åndens milde røst de piken ga en balldrakt skjønn til trøst.
#I dansen glede fløy bekymring bort, men på sin dødsseng ligger innen kortden arme smertet av feberens glød, og ingenting kan lindre hennes nød.
#Mens hun lå der i feberens bitre kval hun sier: Mamma husker du vårt ball?Min balldrakt ta nu frem jeg beder deg så skal jeg si hva den har kostet meg.
#Det er så vondt å si det like nu at jeg skal dø, jeg kommer godt i hu,den gang da Jesus kalte meg inn til seg, men far og mor de har jo hindret meg.
#Med angstfyllt blikk hun ser på klednigen, og sier: Mamma, mamma se på denog hør hva jeg sier merk det vel den kjolen den har kostet meg min sjel.
#Hun dette sa og synker ned så matt, men hennes øyne brast i dødesn natt.Og hennes far og mor tilbake står og ser at deres barn fortapt må gå.
#Foreldre som nu lytter til min sang hvor skal de møte deres barn en gang?Å som jeg beder før dem til Ham hen som ømt dem elsker, Jesus barnas venn.

## Kilder
**[[Viser på vandring]]*, Per Johan Skjærstad, Aschehoug 1978
**[[Sangene i våre hjerter]]*, Elin Prøysen, Damm 2007
Negerslaven

«**Negerslaven**» er en skillingsvise som har vært kjent i Norge siden ca. 1870. Opphavsmannen er ukjent, og det er ikke usannsynlig at den kommer fra Amerika, og er oversatt til norsk.

## Teksten
#En negerslave hør nå her han hadde Jesus kjærog til sin Gud i himmelen han holdt seg stedse nær,han fattig var, men enda rik, en trell, men enda fri,thi den som Sønnen frigjort har, i sannhet er han fri.
#Lik den som ekte perler fant vår neger var så gladdet såes best nåt han til Gud sin kjære fader ba,han kunne ikke bede lavt, nei høyt han ropte ut,men slavens eier tålte ei en sådan bønn til Gud.
#Jeg får nok skaffe slaven bort, han sagde og så skjer,med første skip han sendtes fort langt hen til fremmed sted.Men der han kom til markedet og just bedrøvet satt,da kom en mann og sagde så: Si er du ikke glad
#Akk nei jeg skal nu selges, thi jeg trosset Massas budhan syntes at jeg ba for høyt til herren kjær, min Gud.Og medens der han taltes ved kom slavens eier til,Hva klager I på denne mann, jeg gjerne spørre vil
#Han har ei noen annen feil enn den han selv har sagt,han er en rask og flittig mann, men han meg hat har bragt.Han ropte høyt til bønn og det vil jeg ei høre mermen Herren Gud alt leder så det oss til gode skjer.
#Jeg kjøper deg og dine med, nu hører du meg tilnå får du bede høyt og lavt så ofte som du vilså får du bede og for meg og for mitt hele husog slaven brøt i takk til Gud, det hørtes herlig ut.
#Et år deretter kom den mann som solgte slaven bort,han ville kjøpe ham igjen han angret hva var gjort,thi fra den stund at denne mann kom fra mitt hus jeg harblott nød og idel motgang hatt i både stort og smått.
#Og for hans bønner fant vi ei den ro vi hadde tenktvi syntes at han ba for oss skjønt han fra oss var sendt.Så vi en aften falt på kne for Jesus frelserenhan har oss hørt og nu jeg ber, gi meg min venn igjen.
#Jeg selger ikke denne mann for noen pris som helstthi siden han kom i mitt hus så er jeg bleven frelst.Min hustru også er guds barn og nu vi takker Gudsom sendte oss en sådan mann med frelsens glade bud.
#Alt dette hørte negeren på, og tenk hvor han ble gladhan på sin gamle eier så og tok til ordet da:Når jeg for nye Massa ber jeg ber for Jer også,at vi en gang i himmelen hos Jesus møtes må.

## Kilder
**[[Viser på vandring]]*, Per Johan Skjærstad, Aschehoug 1978
Bloemhofdemningen

**Bloemhofdemningen**, tieligere kjent som *Oppermansdrif-demningen*, er en stor demning på elva Vaal i det midtre Sør-Afrika, på grensen mellom delstatene North West og Free State. Områdene på begge delstaters side av reservoaret er vernet i naturreservater ved navn *Bloemhof* og *Sandveld*. Damanlegget ble ferdig i 1970.

Demningen er hele 4&nbsp;270 meter lang og 33 meter høy, og demmer opp reservoaret av samme navn på 223&nbsp;km². Maksimalt volum av de oppdemmede vannmassene er 1&nbsp;260 mill m³, dvs 1,26&nbsp;km³.

## Eksterne lenker
* BLOEMHOF DAM – Department of Water Affairs and Forestry (Sør-Afrika).
Min mikropartner

***Min mikropartner*** (originaltittel: *Innerspace*) er en amerikansk sciencefiction- og actionkomedie fra 1987 regissert av Joe Dante og produsert av Steven Spielberg. Hovedrollene spilles av Dennis Quaid, Martin Short, Meg Ryan, Robert Picardo og Kevin McCarthy.

Filmen ble forholdsvis godt mottatt av kritikerne, men ble ingen stor publikumssuksess i USA. Den vant en Oscar for beste visuelle effekter og ble nominert til tre Saturn Awards (i kategoriene beste film, beste regi og beste spesial effekter).

*Min mikropartner* har temalikheter med *[[Fantastic Voyage]]* fra 1966.

## Handling
Testpiloten Tuck Pendleton (Dennis Quaid) blir «forminsket» for å være med på et høyst hemmelig eksperiment. Han skal sprøytes inn i en testkanin, men ved et uhell havner han i stedet i blodstrømmen til den sjenerte hypokondreren Jack (Martin Short) som jobber på et supermarked. Men han må komme seg ut av Jack i løpet av 24 timer – ellers vil han dø. Ting kompliseres ytterligere når banditter forsøker å tilrane seg hemmeligheten.

## Om filmen
;Filmanmelderne
*Min mikropartner* ble forholdsvis godt mottatt av filmanmelderne, noe som gjenspeiles av at den har fått 79% på Rotten Tomatoes. Den amerikanske filmanmelderen Roger Ebert gav den tre av fire stjerner og skrev: «*Here is an absurd, unwieldy, overplotted movie that nevertheless is entertaining - and some of the fun comes from the way the plot keeps laying it on*».

VGs anmelder gav den terningkast fem og skrev følgende: «*Dette er en ellevill morofilm hvor vi ikke skal ut i verdensrommet, men inn i den menneskelige organisme. Filmen er underholdende i sin fantastiske oppfinnsomhet, og sprudlende morsom når piloten blir sittende fast i mikrosystemet fordi skurker og kjeltringer er ute etter oppfinnelsen*». Dagbladets anmelder gav den terningkast tre.

;Publikum
Filmen innbrakte $25,9 millioner i USA og havnet dermed på en 47.-plass over de mest innbringende filmene i 1987. Den innbrakte 11 millioner kroner på svenske kinoer.

## Rollebesetning

## Referanser


## Eksterne lenker
*